
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 834 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέ¬ 
ραν του κανονικού ωραρίου, για δύο (2) μόνιμους 
υπαλλήλους του Κεφαλαίου Αποζημίωσης Φορ¬ 
τοεκφορτωτών Ξηρός Πειραιά, για το Β' εξάμη¬ 
νο του 2006. 1 

Αύξηση των καταβαλλόμενων συντάξεων του Ταμεί¬ 
ου Επικουρικής Ασφαλίσεως Υπαλλήλων Φαρμα¬ 
κευτικών Εργασιών για το έτος 2006. 2 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών 

για το έτος 2006. 3 

Αύξηση της ασφαλιστικής εισφοράς του Κλάδου 
Σύνταξης του Τ.Σ.Α.Υ. των ασφαλισμένων μέχρι 

31.12.1992. 4 

Τροποποίηση της υπ’ αριθμ. ΔΥ1δ/133725/04/21.1.2005 
Ο.Ε. (ΦΕΚ 111/31.1.2005 τ. Β') απόφασης συγκρό¬ 
τησης του Δεύτερου Περιφερειακού Συμβουλίου 
Επιλογής και Αξιολόγησης των Επιμελητών Α' και 

Β' Ιατρών Ε.ΣΎ. 5 

Τροποποίηση της υπ’ αριθμ. ΔΥ1δ/89458/15.10.2004 
Ο.Ε. (Φ.Ε.Κ. 1576/20.10.2004 τ.Β') απόφασης Συ¬ 
γκρότησης Συμβουλίων Επιλογής και Αξιολόγη¬ 
σης Διευθυντών Ιατρών Ε.ΣΎ. 6 

Ανανέωση θητείας της Δ/ντριας του Εθνικού Κέντρου 
Βιβλίου. 7 


ΑΠΟΦΑΣΕΙΣ 

Αριθμ. 31317 (1) 


Καθιέρωση υπερωριακής, με αμοιβή εργασίας, πέραν 
του κανονικού ωραρίου, για δύο (2) μόνιμους υπαλ¬ 
λήλους του Κεφαλαίου Αποζημίωσης Φορτοεκφορ¬ 
τωτών Ξηρός Πειραιά, για το Β' εξάμηνο του 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 


6 Ιουλίου 2006 

2. Τις διατάξεις του ν. 2503/1997 (ΦΕΚ 107/τ. Α'/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/τ. Α'/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

5. Το υπ’ αριθμ. 2/9.1.2006 πρακτικό της Διοικούσας 
Επιτροπής του Κ.Α.Φ. Ξηράς Πειραιά και του πίνακα 
προγραμματισμού υπερωριακής απασχόλησης. 

6. Την ανάγκη απασχόλησης, κατά το Β' εξάμηνο του 
2006, δύο (2) υπαλλήλων του Κ.Α.Φ. Ξηράς Πειραιά και 
πέραν του κανονικού ωραρίου, κατά τις απογευματινές 
ώρες των εργασίμων ημερών Δευτέρα έως Παρασκευή 
και από την 16η μέχρι την 22η ώρα, για την αντιμετώπιση 
αυξημένων υπηρεσιακών αναγκών στη διεκπεραίωση 
των διοικητικών, οικονομικών και εποπτικών αντικει¬ 
μένων του ανωτέρω Ν.Π.Δ.Δ., που δεν είναι δυνατό να 
αντιμετωπιστούν διαφορετικά και δεδομένου ότι συντα- 
ξιοδοτήθηκε υπάλληλος του κλάδου ΥΕ Επιμελητών. 

7. Την ύπαρξη εγγεγραμμένης πίστωσης, για το σκοπό 
αυτό, στον ΚΑΕ 0261 του προϋπολογισμού του Κ.Α.Φ. 
Ξηράς Πειραιά, έτους 2006, ύψους οκτώ χιλιάδων οκτα¬ 
κόσιων (8.800) ευρώ, σε βάρος της οποίας προκαλείται 
δαπάνη τριών χιλιάδων οκτακόσιων εξήντα (3.860) ευρώ 
περίπου. 

8. Τον ορισμό ως υπεύθυνης, για τον έλεγχο και την 
παρακολούθηση της προσφοράς υπερωριακής εργασίας 
των ανωτέρω υπαλλήλων, της προέδρου του Κ.Α.Φ. Ξη¬ 
ράς Πειραιά Μαρίας Πελετλή, προϊσταμένης Τμήματος 
Υπηρεσίας Ειδικών Υποθέσεων του Υπουργείου Απα¬ 
σχόλησης & Κοινωνικής Προστασίας. 

9. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/τ. 
Α'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή με αμοιβή εργασία, πέραν 
του κανονικού ωραρίου, για το Β' εξάμηνο του 2006, 

κατά τις απογευματινές ώρες των εργάσιμων ημερών 
Δευτέρα έως Παρασκευή και από την 16η μέχρι την 
22η ώρα, για δύο (2) μόνιμες υπαλλήλους του Κ.Α.Φ. 
Ξηράς Πειραιά, μέχρι εξήντα (60) ώρες το μήνα και μέ¬ 
χρι τριακόσιες εξήντα (360) ώρες το εξάμηνο, για κάθε 
υπάλληλο, σύμφωνα με τον πίνακα προγραμματισμού 
της ανωτέρω υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. Φ.20123/13843/637 (2) 

Αύξηση των καταβαλλόμενων συντάξεων του Ταμείου 
Επικουρικής Ασφαλίσεως Υπαλλήλων Φαρμακευτι¬ 
κών Εργασιών για το έτος 2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δεύτερου εδαφίου του άρθρου 66 
του ν. 2084/1992 (Α' 165) «Αναμόρφωση της Κοινωνικής 
Ασφάλισης και άλλες διατάξεις» όπως έχει τροποποιη¬ 
θεί και ισχύει με την παράγραφο 2 του άρθρου 19 του 
ν. 2606/1998 (Α'89). 

2. Τ ις διατάξεις του άρθρου 90 του π.δ. 63/2005 (Α' 98). 

3. Τις διατάξεις του άρθρου 30 του ν. 1027/1980 (Α' 49), 
όπως έχει αντικατασταθεί με το άρθρο 7 του ν. 1275/1982 
(Α' 100) και συμπληρώθηκε με τις διατάξεις του άρθρου 
43 του ν. 1469/1984 (Α' 111) «Ασφάλιση ομογενών, τροπο¬ 
ποίηση και συμπλήρωση διατάξεων της νομοθεσίας του 
Ι.Κ.Α. και ρύθμιση διαφόρων ασφαλιστικών θεμάτων». 

4. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών, με το οποίο έχει 
καθορισθεί το ποσοστό αύξησης των συντάξεων για 
το τρέχον έτος. 

5. Την απόφαση του Διοικητικού Συμβουλίου του 
Ταμείου Επικουρικής Ασφαλίσεως Υπαλλήλων Φαρ¬ 
μακευτικών Εργασιών, που λήφθηκε στην υπ’ αριθμ. 
122/3725/5.4.2006 συνεδρίασή του. 

6. Την υπ’ αριθμ. 11575/165/30.5.2006 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

7. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
ανωτέρω Ταμείου, η οποία κατά το τρέχον έτος υπο¬ 
λογίζεται να ανέλθει στο ύψος των 1.311.000 € περίπου 
και θα καλυφθεί από τις πιστώσεις των ΚΑΕ 0629,0636 
και 0637, αποφασίζουμε: 

1. Οι καταβαλλόμενες από το Ταμείο Επικουρικής 
Ασφαλίσεως Υπαλλήλων Φαρμακευτικών Εργασιών 
συντάξεις στους συνταξιούχους του, των οποίων το 
συνταξιοδοτικό δικαίωμα εμπίπτει στο μέχρι 31.12.2005 
χρονικό διάστημα και όπως έχουν διαμορφωθεί μέχρι 
την ημερομηνία αυτή, αυξάνονται από 1.1.2006 κατά πο¬ 
σοστό 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Αριθ. Φ. 20134/14179/661 (3) 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών για 
το έτος 2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις της παρ.7 του άρθρου 12 του π.δ/τος 
312/1975 (Α' 92) όπως αυτό συμπληρώθηκε με το άρθρο 
3 του π.δ/τος 277/1989 (Α' 131). 

2. Τις διατάξεις του άρθρου 90 του π.δ/τος 63/2005 (Α' 
98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 

3. Τη γνώμη του Διοικητικού Συμβουλίου του Ταμείου 
Επικουρικής Ασφάλισης Αρτοποιών, όπως διατυπώθηκε 
στην 13η/2/11.5.2006 συνεδρίαση του. 

4. Την υπ’ αριθμ. 13306/196/2.6.2006 οικονομική έκθεση 
της Δ/νσης Αναλογιστικών Μελετών της Γ.Γ.Κ.Α. 

5. Το γεγονός ότι, από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Ταμείου Επικουρικής Ασφάλισης Αρτοποιών, 
ύψους 247 χιλ. ευρώ περίπου, για το τρέχον οικονομικό 
έτος, για την οποία έχει εγγράφει πίστωση στον Κ.Α.Ε. 
0621, αποφασίζουμε: 

Εγκρίνουμε τη χορήγηση επιδόματος θέρους, ποσού 
ίσου με το μισό της μηνιαίας σύνταξης κάθε συντα¬ 
ξιούχου, στους συνταξιούχους του Ταμείου Επικου¬ 
ρικής Ασφάλισης Αρτοποιών που το συνταξιοδοτικό 
τους δικαίωμα εμπίπτει στο μέχρι 30.6.2006 χρονικό 
διάστημα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Ιουνίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Φ.10042/ΟΙΚ. 12873/571 (4) 

Αύξηση της ασφαλιστικής εισφοράς του Κλάδου Σύντα¬ 
ξης του Τ.Σ.Α.Υ. των ασφαλισμένων μέχρι 31.12.1992. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 4 του ν. 982/1979 
(Α' 239) σε συνδυασμό με τις διατάξεις της παρ.3 του 
άρθρου 44 του ν. 2084/1992 (Α' 165). 

2. Τις διατάξεις του π.δ. 63/2005 (ΦΕΚ Α' 98). 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Β' 513) «Μεταβολή τίτλων Υπουργείων και 
καθορισμός της σειράς τάξης των Υπουργείων». 

4. Το π.δ/γμα 33/2006 (ΦΕΚ Α' 35) «Διορισμός μελών 
της Κυβέρνησης και Υφυπουργών». 

5. Το π.δ/γμα 213/1992 (Α' 102) «Οργανισμός της Γ ενικής 
Γραμματείας Κοινωνικών Ασφαλίσεων». 

6. Το π.δ/γμα 372/1995 (Α' 201) «Μεταφορά της Γ ενικής 
Γ ραμματείας Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

7. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών σχετικά με την αύξηση 
των συντάξεων και εφάπαξ παροχών για το έτος 2006. 

8. Την υπ’ αριθμ. 229/8.3.2006 απόφαση του Δ.Σ. του 
Τ.Σ.Α.Υ. 

9. Την υπ’ αριθμ. 9232/116/12.5.2006 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

10. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98) και το γεγονός ότι, από την απόφαση αυτή 
δεν προκαλείται δαπάνη σε βάρος του Κρατικού Προ¬ 
ϋπολογισμού ούτε του Προϋπολογισμού του Τ.Σ.Α.Υ., 
αποφασίζουμε: 

Αυξάνεται από 1.1.2006 κατά ποσοστό 6% η μηνιαία 
ασφαλιστική εισφορά του Κλάδου Σύνταξης των ασφα¬ 
λισμένων του Τ.Σ.Α.Υ. που υπήχθησαν στην ασφάλιση 
οποιουδήποτε φορέα κύριας ασφάλισης μέχρι 31.12.1992 
(παλαιοί ασφαλισμένοι). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. ΔΥΙδ/οικ. 66923 (5) 

Τροποποίηση της υπ’ αριθμ. ΔΥ1 δ/133725/04/21.1.2005 
Ο.Ε. (ΦΕΚ 111/31.1.2005 τ. Β') απόφασης συγκρότη¬ 
σης του Δεύτερου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' 
Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 τ. Α'). 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ. Α') «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις.», όπως τροποποιήθηκε μεταγενέστερα με την 
παρ. 12 του άρθρου 19 του ν. 3106/2003 (ΦΕΚ 30/2003 
τ. Α') και τα εδάφια 1 και 4α της παρ. Δ του άρθρου 20 
του ν. 3172/2003 (ΦΕΚ 197/03 τ. Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ. Α') «Σύσταση 
Ένωσης Νοσηλευτών -Νοσηλευτριών Ελλάδος και άλλες 
διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και 
λοιπές διατάξεις». 

5. Τ ις διατάξεις των άρθρων 1,38 και 42 του ν. 3329/2005 
(Φ.Ε.Κ. 81/4.4.2005 τ. Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την υπ’ αριθμ. ΔΥ1 δ/133725/04/21.1.2005 Ο.Ε. (ΦΕΚ 
111/31.1.2005 τ. Β') απόφαση μας, όπως τροποποιήθηκε 
και συμπληρώθηκε μεταγενέστερα. 

7. Την από 15.5.2006 αίτηση παραίτησης του Κωνστα¬ 
ντίνου Παρασχάκη. 

8. Την υπ’ αριθμ. 1054/25.5.2006 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας, 
αποφασίζουμε: 


1. Τροποποιούμε την ανωτέρω (6) σχετική απόφασή 
μας και διορίζουμε στο Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης της 
Γ Δ.Υ.ΓΙΕ. Αττικής, των Δ.Υ.ΠΕ. Α' και Β' Νοτίου Αιγαίου 
και Βορείου Αιγαίου και της Δ.Υ.ΠΕ. Κρήτης, με έδρα 
του την έδρα της Γ Δ.Υ.ΠΕ. Αττικής στην ειδικότητα 
της Ψυχιατρικής: 

α. αναπληρωματικό μέλος τον Χρήστο Παρασκευαϊδη, 
Αναπληρωτή Διευθυντή Νευρολογίας στο Γ ενικό Νοσο¬ 
κομείο «ΑΣΚΛΗΠΙΕΙΟ ΒΟΥΛΑΣ», σε αντικατάσταση του 
Αλέξανδρου Γέροντα, που διορίζεται εισηγητής. 

β. εισηγητή τον Αλέξανδρο Γέροντα, Αναπληρωτή 
Διευθυντή Ψυχιατρικής στο Ψυχιατρικό Νοσοκομείο 
Αττικής, σε αντικατάσταση του Κωνσταντίνου Παρα¬ 
σχάκη, που παραιτήθηκε. 

2. Οι ανωτέρω διορίζονται για το υπόλοιπο της θητεί¬ 
ας των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε και συμπληρώθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. ΔΥΙδ/οικ.71318 (6) 

Τροποποίηση της υπ’ αριθμ. ΔΥ1δ/89458/15.10.2004 Ο.Ε. 
(Φ.Ε.Κ. 1576/20.10.2004 τ.Β') απόφασης Συγκρότησης 
Συμβουλίων Επιλογής και Αξιολόγησης Διευθυντών 
Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ. Α'). 

2. Τις διατάξεις της παρ. 11 του άρθρου 11 του Ν. 
2889/2001 (Φ.Ε.Κ. 37/2.3.2001 τ. Α') «Βελτίωση και εκ¬ 
συγχρονισμός του Εθνικού Συστήματος Υγείας και άλ¬ 
λες διατάξεις», όπως τροποποιήθηκε με το εδάφιο 
4β της παρ. Δ του άρθρου 20 του ν. 3172/2003 (Φ.Ε.Κ. 
197/6.8.2003 τ. Α') «Οργάνωση και εκσυγχρονισμός των 
Υπηρεσιών Δημόσιας Υγείας και άλλες διατάξεις». 

3. Τις διατάξεις των παρ. 4 και 7 του άρθρου 43 
του Ν. 3252/2004 (Φ.Ε.Κ. 132/16.7.-2004 τ. Α') «Σύσταση 
Ένωσης Νοσηλευτών - Νοσηλευτριών Ελλάδος και 
άλλες διατάξεις». 

4. Τις διατάξεις των άρθρων 1, 38 παρ. 3 και 42 του ν. 
3329/2005 (Φ.Ε.Κ. 81/4.4.2005 τ. Α') «Εθνικό Σύστημα Υγεί¬ 
ας και Κοινωνικής Αλληλεγγύης και άλλες διατάξεις». 

5. Την υπ’ αριθμ. ΔΥ1 δ/89458/15.10.2004 Ο.Ε. (Φ.Ε.Κ. 
1576/20.10.2004 τ. Β') απόφαση μας, όπως τροποποιή¬ 
θηκε και συμπληρώθηκε μεταγενέστερα. 

6. Το γεγονός ότι λύθηκε αυτοδίκαια η υπαλληλική 
σχέση του γιατρού Παναγιώτη Παίσιου, λόγω συμπλή¬ 
ρωσης του ορίου ηλικίας. 

7. Το υπ’ αριθμ. 239/2.6.2006 έγγραφο του Πανελλήνιου 
Ιατρικού Συλλόγου, αποφασίζουμε: 

1. Τροποποιούμε την ανωτέρω (5) σχετική απόφαση 
και διορίζουμε στα Συμβούλια Επιλογής και Αξιολόγη¬ 
σης Διευθυντών Ιατρών Ε.Σ.Υ., στην ειδικότητα της Μαι- 

ευτικής - Γυναικολογίας τακτικό μέλος τον Απόστολο 
Παπαδημητρίου, Διευθυντή Μαιευτικής - Γυναικολογίας 
στο Γενικό Νοσοκομείο Νίκαιας «Ο ΑΓΙΟΣ ΠΑΝΤΕΛΕΗ- 
ΜΩΝ», σε αντικατάσταση του Παναγιώτη Παίσιου, που 
συνταξιοδοτήθηκε. 

2. Η θητεία του ανωτέρω διοριζομένου λήγει μαζί με 
το υπόλοιπο της θητείας των άλλων μελών του Συμ¬ 
βουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε και συμπληρώθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/ΤΔΠΕΦ/52802 (7) 

Ανανέωση θητείας της Δ/ντριας του Εθνικού Κέντρου 
Βιβλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 9 (παρ. 7) του ν. 2273/1994 
«Εθνικό Θέατρο, Κρατικό Θέατρο Βορείου Ελλάδος και 
άλλες διατάξεις» (ΦΕΚ 233/τ. Α71994). 

2. Την υπ’ αριθμ. 2/21070/0022/27.4.2001 κοινή υπουργι¬ 
κή απόφαση, με την οποία καθορίστηκαν οι αποδοχές 
του Δ/ντή του Εθνικού Κέντρου Βιβλίου. 

3. Την υπ’ αριθμ. ΥΠΠΟ/ΔΙΟΙΚ/ΤΔΠΕΦ/35723/301/ 
11.5.2004 απόφαση με την οποία διορίστηκε Διευθύ¬ 


ντρια του Εθνικού Κέντρου Βιβλίου, η Κατρίν Βελισσά- 
ρη για χρονικό διάστημα μέχρι 20.12.2004 (ΦΕΚ 733/τ. 
Β717.5.2004). 

4. Την υπ’ αριθμ. ΔΙΠΠ/Φ.ΕΓΚΡ.11/104/577/25.4.2005 
εγκριτική απόφαση της Επιτροπής του άρθρου 2 παρ. 
1 της υπ’ αριθμ. 55/1998 ΠΥΣ (ΦΕΚ 252/τ. Α712.11.1998). 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Α. Ανανεώνουμε, για πέντε (5) χρόνια, από 20.12.2004 
(ημερομηνία λήξης της προηγούμενης θητείας), τη θη¬ 
τεία της Κατρίν Βελισσάρη (Γενικής Διευθύντριας του 
Ευρωπαϊκού Κέντρου Μετάφρασης Λογοτεχνίας και Επι¬ 
στημών του Ανθρώπου, Μεταφράστριας), ως Διευθύντρι¬ 
ας του Εθνικού Κέντρου Βιβλίου (Ν.Π.Ι.Δ εποπτευόμενο 
από το ΥΠ.ΠΟ). 

Β. Η ανανέωση της θητείας της ανωτέρω, γίνεται σύμ¬ 
φωνα με την υπ’ αριθμ. ΔΙΠΠ/Φ.ΕΓΚΡ. 11/104/577/25.5.2005 
εγκριτική απόφαση της Επιτροπής του άρθρου 2 παρ. 1 
της υπ’ αριθμ. 55/1998 ΠΥΣ (ΦΕΚ 252/τ. Α712.11.1998). 

Γ. Οι αποδοχές της ως άνω Διευθύντριας καθορίζονται 
με την υπ’ αριθμ. 2/21070/0022/27.4.2001 κοινή υπουργική 
απόφαση (ΦΕΚ 537/τ. Β710.5.2001). 

Δ. Η συνολική δαπάνη που θα προκληθεί από την 
ανανέωση της ανωτέρω θητείας θα βαρύνει το προϋπο¬ 
λογισμό του Εθνικού Κέντρου Βιβλίου, χωρίς πρόσθετη 
επιχορήγηση από τον Κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

